Juhi vaimne vorm ja läbipõlemine. “Kõik juhtub meie jaoks, mitte meiega.”
#000000
PersonaliDisaini blogi eelmises artiklis kutsus Marili juhte üles mõtlema oma vaimse vormi peale. Seekordses ariklis jagab enda kogemuslugu juhi vaimsest vormist ja läbipõlemisest PersonaliDisaini tegevjuht Hanna Jõgi.
#000001
Kui tihti mõtled juhina selle peale, milline on sinu vaimne vorm?
#000002
Mõtlen üsna tihti oma hetkeseisu ja vaimse vormi peale. Neid mõtteid on tihedamini siis, kui on pingelisem ja keerulisem aeg. Seda sagedamini tuleb enda seisundit tunnetada ja kontrollida.
#000003
Ei ole. Stress on pikaajaline seisund, mis võib viia läbipõlemiseni, kui sellega mitte tegeleda. Läbipõlemine on pigem murdumine selle pinge all. Kui stressi seisundis on veel mõte ja tahtmine pingutada, siis peale seda kui „plõks“ ära käib, siis tekib ükskõiksus ja igasuguse motivatsioon midagi teha kaob.
#000007
“Stress on pikaajaline seisund, mis võib viia läbipõlemiseni, kui sellega mitte tegeleda. Läbipõlemine on pigem murdumine selle pinge all.“
#000008
Mida sellel perioodil mõtlesid või tundsid?
#000009
Ma olen tihti võrrelnud seda tunnet keskaegse piinamismeetodiga, kus iga ihuliikme külge on seotud hobune, kellele piitsa antakse, et see piinatava tükkideks rebiks.
#000010
Tegelikult on tagantjärele huvitav vaadelda just sellele murdumisele eelnenud perioodi ja tundeid-mõtteid, mis sel ajal olid. Eitamine. Häbi mitte hakkama saamise pärast. Enda süüdistamine. Enda piitsutamine. Mitteaktsepteerimine, et miski on paigast ära. Kapseldumine. Enda isoleerimine. Endale mitte iseloomulikult käitumine.
#000011
Loogiline samm oleks aeg maha võtta, aga ikka sunnid ennast pingutama – ikka rohkem ja rohkem. Alles hiljem ja vahel palju hiljem, tuleb taipamine, et kõik need kohustused ei ole tegelikult nii olulised, kui sinu vaimne vorm ja heaolu.
#000012
Kuidas sa taipasid, et miski on täiesti valesti?
#000013
Iroonia on tegelikult selles, et ma ise tegin nalja selle üle, et “mängin läbipõlemise piiri peal”. Arvasin siis, et olles piisavalt teadlik ja omades teoreetilisi teadmisi tööstressist ja läbipõlemisest, siis minuga läbipõlemine ei juhtu.
#000014
Täpset hetke ei oska öelda, mis viimase piisa karikasse andis. See oli komplekt – tööelu, kool, pere ja eraelu, muud kohustused. Igal juhul olin pikka aega ülepinge all olnud. Tajusin stressi ja seda, et palju on teha, aga mitte seda, et asi on nii kaugele jõudnud. Paraku hoolimata, et sellest et olin teadlik, ma reaalselt seda ära hoida ei suutnud.
#000015
“Tajusin stressi ja seda, et palju on teha, aga mitte seda, et asi on nii kaugele jõudnud.“
#000017
Eks mini-breakdown’e oli enne ka, millele ma ei reageerinud. Sa ju võitled sellega nii kaua kui vähegi suudad, aga ühel hetkel tuleb murdumine. Tihti ei olegi see midagi konkreetset, vaid lihtsalt justkui „kukud ära“.
#000018
Mis oli sinu esimesed sammud, kui tajusid, et oled läbipõlemise seisus?
#000019
Teisalt oli palju negatiivseid tundeid. Häbi ja läbikukkumise tunne, mitte hakkamasaamise pärast. Enesehaletsus. Tohutu jõuetus, sest sa ei tea, mida teha, ja sa ei näe augu põhjas olles KUIDAS sellest välja tulla.
#000023
Tegin palju vabakirjutamist (see et kirjutad ilma igasuguse filtrita üles kogu sisekõne, mis sinu peas toimub). Üritasin teha tänulikkuse harjutust. Jube raskelt tuli see. Nendel kõige mustematel hetkedel sa ei näe tegelikult mitte midagi positiivset, fookus on ainult halval.
#000025
“Nendel kõige mustematel hetkedel sa ei näe tegelikult mitte midagi positiivset, fookus on ainult halval.“
#000026
Võtsin ühendust oma perearstiga. Ja kasutasin sellest august välja tulemiseks ka tablettide abi. Mõnes mõttes läks mul siiski hästi, sest olen teiste juhtide kogemusi kuulnud, kes on pidanud ka haiglas tilgutite all olema, et raskematest kohtadest välja tulla.
#000027
Ma arvan, et reaalselt läks ikka mitu kuud, aga pikkamisi hakkasid värvid tagasi tulema. Õnneks langes minu läbipõlemine sinna perioodi, kui varsti tuli puhkus peale.
#000028
Kas oli moment, et nüüd olen jälle korras või pigem pead hoidma seda seisundit?
#000029
Oma vaimse vormi hoidmine on pidev protsess. Nagu hea füüsiline vorm – kui ikka trenni ei tee, enda eest ei hoolitse, siis varsti on väga raske isegi viiendale korrusele kõndida. Ja läbipõlemisega saad endale nagu kroonilise haiguse eluks ajaks külge, mida lihtsalt hoiad kontrolli all.
#000030
Mäletan, kui tulin läbipõlemisele järgnenud puhkuselt tagasi ja kippusin vanasse mustrisse tagasi – „kes palju teeb, see palju jõuab“. Aga üsna kiiresti sain aru, et tuttavad negatiivsed tunded ja mõtted tulevad uuesti pinnale.
#000033
Sellest tulenevalt on oluline oma harjumuste, uskumuste ja mõtteviisi ümberharjutamine. Ilma selleta ei saa. Iseendale esitatavad ootused, endale tehtavad etteheited, iseenda teisejärguliseks panemine jne. Samas tajun, et tendents sinna vanasse mustrisse tagasi minna on ülitugev – oled alati asju nii teinud, sügavad vaod on sees ja alateadvus „võitleb“ uute mõttemustrite vastu.
#000035
Ma arvan, et ka sisekõne on muutunud leebemaks ja kaastundlikumaks.
#000038
Muutunud on ka see, et räägin sellest väga avatult. Iga kord kui räägin, siis tervenen jälle natuke või vähemasti endale tekivad uued mõtted.
#000039
Ma ei häbene oma kogemust. Ma julgen tunnistada raskeid hetki varakult oma lähedastele ja tiimile. Ilmselt on siin lisaks kogemusele ka oma roll sellel, et ühiskonnas räägitakse vaimsest tervisest rohkem ning see teema on normaliseerunud.
#000040
Olen oluliselt teadlikum asjadest, mida peaksin enda heaks veel tegema. Aga mida ma ei tee või pole veel jõudnud. Ehk arenguruumi on! Eelkõige just mõttemustrite ja uskumuste muutmise osas.
#000041
Mida see kogemus sulle õpetas?
#000042
Mulle meeldib mõte, et elus ei juhtu asjad mitte meiega, vaid meie jaoks. Olles piisavalt teadlik ja uudishimulik oma kogemuste suhtes, on neid võimalik kasutada ära nö. arenguhüppe platvormina. Ühel hetkel tuleb isegi ehk tänutunne sellise kogemuse suhtes.
#000043
See andis minu jaoks tõuke tegeleda iseendaga, väärtustada ennast rohkem. Kindlasti andis perspektiivi, mis on tegelikult oluline.
#000045
See kogemus raputas teatavaid uskumusi, mille üle varasemalt uhkust tundsin ja millel on küll oma positiivsed pooled, kuid teatud osas on vaimset vormi kahjustavad. Ma ei ole nendega tegelemisega veel ühele poole jõudnud, kuid see vähemalt tõi need pinnale, et nendega on vaja tegeleda.
#000046
Tunnetus oma piiride osas muutus oluliselt tervamaks. Hakkasin kiiremini ja paremini märkama oma tundeid ja mõtteid. Ja sellest tulenevalt ka veidi paremini reguleerima tempot ja pinget. Ma arvan, et see on teema, mille osas mul on endiselt õppida ja areneda, kuidas seda paremini teha.
#000047
Andis kogemuse, usalduse ja julguse rohkem toetuda ka teiste peale.
#000048
Paljud praktikad on minu igapäeva osaks saanud – nagu kirjutamine, tänulikkuse harjutamine ja ka oma ajajuhtimises olen parem.
#000049
Ma usun, et iseendaga sõbralikumalt ja heatahtlikumalt käitumine on ka selle olukorra positiivne tulem – ei piitsuta ennast nii kõvasti nüüd.
#000050
Millised mõtted või soovitused tahaksid edasi anda, kuidas juhid saaksid oma vaimset vormi hoida?
#000051
1. Kõige parem oleks vormi langust üldse ennetada. Oluline on teada nii endale iseloomulikke kui universaalseid märke (unetus, kerge ärrituvus jm tööstressi märgid), mis tööstressi ja läbipõlemisega seonduvad või mis viitavad, et vaimne vorm ei ole nii heas seisus, kui võiks või peaks.
#000052
Teadmisest üksi on vähe kasu, tuleb õppida neid ka ära tundma ja märkama. Siis on võimalik õigel hetkel jaole saada.
#000053
2. Ära karda rääkida – jagatud mure on pool muret. Oluline on rääkida oma mõtetest ja tunnetest kellegagi ehk otsida väljastpoolt abi. Palju on neid, kes on olnud sarnases olukorras ja paljud neist pakuvad ka oma tuge näiteks kogemusnõustamise vormis.
#000055
Praktikas jääb silma see, et kuna enda peas keerlevad mõtted on nii hirmutavad ja ebameeldivad, siis sageli otsitakse kõikvõimalikke viise, kuidas neid tuimestada või ignoreerida, peaasi et ei peaks tegelema nendega. See võib olla alkohol või ka näiteks arutul määral trenni tegemine.
#000056
3. Võta omaks mõtlemine, et sa väärid ise oma aega ja tähelepanu sama palju kui sinu töö, kohustused, meeskond ja kliendid. Võti on see, et tegeleda iseendaga, iseenda väärtustamisega. Mõistmine, et aeg iseendale ei ole varastamine, vaid investeering. Päris palju tuleb tegeleda enda mõttemustrite ja uskumuste kahtluse alla seadmise ja muutmisega. Sest kui sellega ei tegele, siis võid varsti ennast samast august uuesti leida.
#000058
Võta meiega ühendust, kui tundsid, et see teema sind kõnetas ning oled ehk ise sarnases olukorras. Saame Sind sellel teekonnal toetada!
#000059
CoachingKonsultatsioon – läbipõlemine ja tööstressSiseaudit
#000060
Arvad, et Sinu juhtide vaimne vorm on hea? Aga kuidas olla kindel?
#000061
Juhtide hea vaimne vorm loob eelduse, et ettevõte saab tervikuna hästi toimida. Kuidas aga teha kindlaks, mis seisus juhtide meeskond tegelikult on?
#000062
Praegune ülemaailmne olukord on muutnud kogu ettevõtluse kergelt öeldes ärevaks. Ettevõtete juhid on pingelises seisus ehk rohkem kui kunagi varem ning see kõik toob endaga kaasa paratamatut stress...
#000064
PersonaliDisain on tegutsenud aastatast 2013. Nende aastatega on kasvanud nii töötajate, kui ka klientide arv. Mõtteid vestlusest ettevõtte asutaja ja hinge Hanna Jõgi'ga, samuti 2019 aasta suurema...
#000066
Töötajad on ettevõtte põhivara, keda tuleb pidevalt arendada. Arendades ei piisa enam ainult tööoskuste lihvimisest, vaid töötajad vajavad ka enesearengut. Iseennast arendades kasvab teadlikkus nin...
#000067
Tööstress – igihaljas ja justkui paratamatu probleem.. kas ikka on?
#000068
Tööstressist on räägitud palju, kuid sellest olenemata on jätkuvalt tegemist ühe keerulisema tööohutuse ja töötervishoiu valdkonna murekohaga. Probleemi keerukus seisneb ennekõike töötaja vaimse ja...
#000069
Meie klientideks on ettevõtted, kellel on aeg-ajalt vajadus strateegilise personalijuhtimise nõustamise ja teenuste järele vastavalt oma vajadustele ja ootustele. Meie koostöö võimaldab suurendada organisatsiooni ja töötajate tulemuslikkust
ning hoida kokku aja- ja rahalisi ressursse, läbi mille organisatsioon saavutab paremaid tulemusi ja eesmärke kiiremini.
#000070
Hoiame Teie e-maili salastatuna. Uudiskirjast on võimalik iga hetk loobuda.
#000072